# **Fizetések**

A *fizetesek.csv* állomány egy fiktív cég fizetési jegyzékét tartalmazza. Az állomány minden sorában két adat van pontosvesszővel elválasztva:

* dolgozó neve
* fizetése

**Feladatok:**  
  
**1.** Olvassa be a fájlban lévő adatokat, és tárolja el egy megfelelő adatszerkezetben!  (Az egyes dolgozók adatainak tárolásához hozzon létre saját osztályt!)  
**2.** Írja ki a képernyőre, hogy hányan dolgoznak a kérdéses cégnél  
     
  *2. feladat: A cégnél 22 munkavállaló dolgozik.*  
     
**3**. Kérje be a felhasználótól egy dolgozó nevét, és tárolja el!  
  
   *3. feladat: Dolgozó neve: ....*  
     
**4**. Írja ki a képernyőre az előző feladatban megadott nevű dolgozó fizetését.  A keresést ne folytassa, ha a megtalálta a dolgozót.  
   Ha a dolgozó nincs benne az állományban, akkor írja ki a képernyőre, hogy "*Ilyen nevű dolgozó nincs a cégnél*"  
     
   *4. feladat: A dolgozó fizetése: 999000 Ft.*     
   vagy  
   *4. feladat: Ilyen nevű dolgozó nincs a cégnél.*  
     
**5**. Írja ki a képernyőre, hogy melyik dolgozó keresi havonta a legtöbb pénzt!  
  
    *5. feladat: A legjobban kereső dolgozó: Török Zoltán, fizetése: 1182000 Ft.*  
      
**6.** Írja ki a képernyőre azon dolgozók neveit, akik a cég átlagfizetésénél kevesebbet keresnek:  
  
*6. feladat: Az átlagnál (632364 Ft) kevesebbet kereső dolgozók:  
          Sipos Lajos  
          Pintér Tamás  
          Deák Ferenc  
          Gulyás Gyula  
          Juhász Ferenc  
          Németh Judit  
          Kovács Erika  
          …*  
**7.** A cég általános fizetésemelést hajt végre. Minden dolgozó fizetése 20%-al növekszik. Készítsen fájlt *fizetesek\_uj.csv* néven, amiben a dolgozó neve és az új fizetése szerepel.  
     
*Név;Új fizetése  
   Sipos Lajos;606000  
   Pintér Tamás;728400  
   Deák Ferenc;505200*   ...stb.