## Footgolf

A footgolf egy szabadtéri sport, melynek fő célja, hogy egy futball-labdát a lehető legkevesebb számú rúgással eljuttassunk az elrúgóhelynek kijelölt lapos területről a pálya végén található lyukba. A játék szabályainak alapjait a golf sportág adja, míg a technikai tudás a futball során sajátítható el. A magyar bajnokságban nyolc fordulóban mérik össze tudásukat az indulók. A versenyzők fordulónkénti pontszáma a helyezésért járó pontból és a versenyen indulásért kapott bónuszpontból (10 pont) tevődik össze. Ebben a feladatban a 2016-os footgolf országos bajnokság adataival kell feladatokat megoldania. A megoldás során vegye figyelembe a következőket:

* *A program megírásakor a fájlban lévő adatok helyes szerkezetét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.*
* *Megoldását úgy készítse el, hogy az azonos szerkezetű, de tetszőleges bemeneti adatok mellett is helyes eredményt adjon!*

A fob2016.txt állomány soronként tartalmazza a 2016-os bajnokság női és felnőtt férfi kategóriájában elindult versenyzők adatait. A versenyző neve után a kategória, majd az egyesület neve és a verseny nyolc fordulójában szerzett pontszáma található. Például:

Nemeth Peter;Felnott ferfi;FTC FOOTGOLF;10;0;23;32;0;0;0;0

A sorokban lévő adatok rendre a következők:

* A versenyző neve. Például: „Nemeth Peter”
* A versenyző kategóriája. Például: „Felnott ferfi” vagy „Noi”
* A versenyző egyesületének a neve. Például: „FTC FOOTGOLF” Amennyiben nem egyesületi versenyző, akkor az „n.a.” szerepel.
* A bajnokság nyolc fordulójában szerzett pontok (helyezésért járó + bónusz):

Például: „10;0;23;32;0;0;0;0” Azaz a versenyző 3 versenyen indult el, ebből egyen csak az indulás miatt szerzett 10 pontot, két versenyen az indulásért járó 10 pont mellé még a helyezésért is kapott pontot (10 + 13 = 23 és 10 + 22 = 32)

1. Készítsen grafikus programot a következő feladatok megoldására, amelynek a forráskódját footgolf néven mentse el!
2. Alakítsa ki a mintában látható képernyőt.
3. Olvassa be a fob2016.txt állományban lévő adatokat és tárolja el egy olyan adatszerkezetben, amely a további feladatok megoldására alkalmas! A fájlban legfeljebb 500 sor lehet.
4. Határozza meg és írja ki a képernyőre a minta szerint, hogy hány versenyző indult összesen a két kategóriában a bajnokságon!
5. Határozza meg és írja ki a képernyőre a minta szerint a női versenyzők arányát az összes versenyzőszámhoz képest! A százalékos értéket két tizedesjegy pontossággal jelenítse meg!
6. Az alábbi függvény kiszámolja a bajnokság szabályai szerint a versenyző összpontszámát. A függvény paramétere a versenyző 8 fordulóban elért pontszáma. Másolja be a függvényt a programjába

public int OsszPontszam(List<int> pontszamok)

{

int osszpont = 0;

pontszamok.Sort();

for (int i = 2; i < 8; i++)

{

osszpont += pontszamok[i];

}

if (pontszamok[0] != 0)

osszpont += 10;

if (pontszamok[1] != 0)

osszpont += 10;

return osszpont;

}

1. Határozza meg és írja ki a minta szerint a 2016-os footgolf bajnokság legtöbb pontot szerzett női bajnokát! Feltételezheti, hogy legalább egy női induló volt a bajnokságon, és nem alakult ki holtverseny.
2. Töltse fel a mintán szereplő ComboBox-ot a fájlban szereplő egyesületek neveivel. Ügyeljen arra, hogy minden egyesület neve csak egyszer kerüljön bele.
3. A 8. feladatban szereplő comboboxban lévő érték kiválasztása esetén:

* Hozza létre vagy jelenítse meg a minta jobb oldalán lévő listaelemet
* Jelenítse meg a listában a kiválasztott egyesülethez tartozó versenyzők nevét
* Jelenítse meg az ablak fejlécében a kiválasztott egyesület nevét és az egyesület színeiben indult versenyzők számát.



